**Z Á P I  S  N I C A**

**z rokovania šiesteho riadneho zasadnutia**

**obecného zastupiteľstva konaného dňa 11.1.2016**

***Prítomní* :** podľa prezenčnej listiny.

Rokovanie zvolal a viedol starosta obce.

Do návrhovej komisie boli zvolení poslanci:  p. Žulová a  Ing. Glankovič.

Hlasovanie: za – 6, proti – 0, zdržal sa – 1.

Za overovateľov zápisnice boli určení  poslanci p. Minarik a p. Žula.

Rokovanie prebiehalo podľa programu, ktorý bol schválený.

Hlasovanie: za – 7, proti – 0, zdržal sa – 0.

**K bodu č. 1 :** **Úvod - privítanie.**

**K bodu č. 2 :** **Kontrola plnenia uznesení.**

* uznesenie č. 68/2008 – úloha trvá rigol Šmiga, Sedlák, Gabáni, Krajňák ,(viac pri projektoch)
* uznesenie č. 113 – úloha trvá, rigol Repák, Olejár, Markuš, Dvorščáková, Uhrín, Ivanecký 81, obecná parcela 420,Platková, Ličák, zmena projektu rigoly cesty Štreka,
* uznesenie č. 26 – úloha trvá, oplotenie cintorína,
* uznesenie č. 28 – splnené, východný rigol, verejné obstarávanie,
* uznesenie č. 29 – splnené, rozpočet obce pre rok 2016,
* uznesenie č. 30 - splnené, úprava rozpočtu obce pre rok 2015,
* uznesenie č. 31 – splnené, vyhlásenie verejnej súťaže na predaj parcely KN-C 425/7 (neprihlásil sa nikto),
* uznesenie č. 31a) - splnené, Mikulášska nádielka,
* uznesenie č.32 – splnené, odmeny poslancov,
* uznesenie č.33 – splnené, všeobecné obchodné podmienky pre obecný vodovod,
* uznesenie č.34 – úloha trvá, hasičské odevy 4ks za cca 1000,-EUR sú objednané, ešte neboli dodané,
* uznesenie č.35 – splnené, schválenie nájomného v obecnom byte,
* uznesenie č.36 – splnené, schválenie poplatku za rozhodnutie o súpisnom čísle, pridelenie alebo zrušenie,
* uznesenie č.37 – splnené, odmena hlavnej kontrolórke,
* uznesenie č.38 - splnené, vyhlásenie voľby hlavného kontrolóra obce.

Z pripomienok:

- úprava vypustenia dažďovej vody do rigola Ličák-Platková, úloha splnená, pomohol tam iniciátor p. Ivanecký Ján 97, za čo mu ďakujeme,

- čierne vrecia odpratať od hnojiska, úloha trvá,

- orezať vŕbu pri moste ku ihrisku, úloha splnená,

- vyčistiť vodný tok od mosta na Abranovce po most pri p. Gerekovi: ohlásili sa vodohospodári, že budú upravovať potok v obci s tým, že niektoré stromy odstránia. Počkáme na ich úpravu toku.

OZ berie na vedomie informácie o kontrole plnenia uznesení.

**K bodu č. 3 : Informácie o projektoch obce**

**Základná škola**

Podľa finančných možnosti dokončíme zateplenie západnej steny, vymeníme vstupné dvere do bytu a okná na schodišti. P. Minarik predloží cenovú ponuku na tieto práce, ako pokračovanie akcie z roku 2015. Tieto práce budú vykonané počas letných prázdnin.

11. 1. 2016 vodoinštalatéri odstránili poruchu na vodovodnom systéme (výmena rúry v studni so spätnou klapkou, výmena čerpadla).

**Materská škola**

Počas letných prázdnin dokončíme zateplenie zadnej steny materskej školy a upravíme fasádu garáže. Cenový návrh predloží firma STIX ako pokračovanie akcie z roku 2015.

Vodoinštalatéri z firmy TOP-PLYN vymenili ohrievač teplej úžitkovej vody za nový.

**Cesta Štreka**

Na tejto akcii okrem dosypania kameniva na cestu a zhotovenie priepustu ku trafostanici č.4 a osadenia jedného stĺpa verejného osvetlenia smerom ku Valenčínovým viac neurobíme. Čakáme na výstavbu kanalizácie. Požiadali sme o dotáciu z environmentálneho fondu vo výške 315 267 EUR. Obec sa snaží získať pozemky pod cestou ŠTREKA, o čom svedčia doklady v pošte.

**Úprava východného rigola**

Vo verejnom obstarávaní sme vybrali firmu CMR Slovakia pre zhotovenie tejto stavby za 64 218,90 EUR. Zmluva bola podpísaná v decembri, na tejto akcii urobíme v tomto roku prvú časť od cesty po potok Delňa za 35 000 EUR. Požiadali sme environmentálny fond o dotáciu vo výške 61 000,- EUR.

**Zateplenie kultúrneho domu a výmena okien**

Oslovili nás agentúry, že nám pomôžu pri podaní žiadosti o dotáciu z eurofondov. Potrebujeme stavbu rozdeliť na dva objekty, a to Pošta a Kultúrny dom s obecným úradom.

**-uznesenie č.40 - OZ schvaľuje úpravu projektu p. Tkáčom za 1200,-EUR.**

**Hlasovanie - za: 7, proti: 0, zdržal sa: 0**

Obec následne požiada o zmenu stavebného povolenia.

Obec podala žiadosť o dotáciu z environmentálneho fondu na zateplenie vo výške 190 484,-EUR.

**Miniihrisko.**

Priestor pri základnej škole nie je vhodný na výstavbu mini ihriska.

Hľadajme riešenie, ako uvoľniť priestor za kultúrnym domom na výstavbu mini ihriska a drobnej architektúry pre voľnočasové využitie.

**Vodovod a vodojem Zimná studňa**

Obec zaháji rokovanie s poľnohospodárskym družstvom Agroplus Prešov o možnosti získať vodojem a vodovod Zimná studňa do majetku obce, alebo do prenájmu.

OZ berie na vedomie informácie o projektoch obce.

**K bodu č. 4 : Prerokovanie pošty**

Separovaný zber odpadov podľa zákona 79/2015 Z.z. bude refundovaný novými organizáciami, lebo recyklačný fond bude zrušený.

**-uznesenie č.41 OZ schvaľuje uzatvorenie zmluvy o budúcej zmluve v zmysle zákona 79/2015 Z.z. o odpadoch s organizáciou NATUR-PAK.**

**Hlasovanie - za: 7, proti: 0, zdržal sa: 0**

Naša obec sa nezapojí do vydania knihy „Šariš z neba“.

Obec má spracované organizačno-technické zabezpečenie volieb do Národnej rady Slovenskej republiky 5.3.2016.

Dňa 18.12.2015 sme s našimi  hasičmi prevzali protipovodňový vozík v hodnote viac ako 14 000,-EUR. Vozík je majetkom ministerstva vnútra a je nám zmluvne zapožičaný na 5 rokov.

**-uznesenie č.42 OZ schvaľuje odmenu vo výške 150,-EUR Jánovi Jurčišinovi za prácu pre futbalový klub.**

**Hlasovanie - za: 7, proti: 0, zdržal sa: 0**

Žiadosť o finančný príspevok na opravu striedačiek je potrebné doplniť o kalkuláciu nákladov.

**K bodu č. 5 : Voľba hlavného kontrolóra obce.**

Návrhová komisia predložila jednu kandidátku na hlavnú kontrolórku.

Návrh uznesenia:

**- OZ navrhuje za hlavnú kontrolórku Bc. Evu Harsághy na šesťročné obdobie od 1.3.2016.**

**Hlasovanie - za: 0, proti: 0, zdržal sa: 7**

**Konštatujem, že návrh nebol schválený.**

**K bodu číslo 6 :** **Interpelácie, návrhy poslancov, rôzne**

-upozorniť obec Žehňa na Pavla Cibrika, že sa zdržiava v našej obci a obťažuje našich občanov,

-zmeniť deň rokovania OZ na piatok,

-na nasledujúce rokovanie OZ predložiť faktúry za II. polrok 2015.

**K bodu č. 7 : Informácie hlavnej kontrolórky**

Hl. kontrolórka oboznámila poslancov OZ s ročnou správou o kontrolnej činnosti HK za rok 2015.

Uvedenú správu poslanci OZ vzali na vedomie.

HK oboznámila s výsledkom kontroly evidencie došlej pošty na Obecný úrad za obdobie od 1.1.2015 do 30.11.2015.

HK predložila na schválenie plán kontrolnej činnosti na obdobie od 1.1.2016 do 20.2.2016, t.j. do ukončenia funkčného obdobia hlavného kontrolóra obce.

**-uznesenie č.43 - OZ schvaľuje plán kontrolnej činnosti HK obce na obdobie od 1.1.2016 do 20.2.2016.**

**Hlasovanie - za: 7, proti: 0, zdržal sa: 0**

 **K bodu č. 8: Záver**

Keďže viac návrhov nebolo, starosta poďakoval za účasť a rokovanie ukončil.

 Ing. Vincent Ivanecký v.r.

 starosta obce

 Overovatelia zápisnice:

 p. Stanislav Minarik v.r.

p. Stanislav Žula v.r.